মহিলাকে অন্তঃসত্ত্বা করলেই মিলবে ১০ লক্ষ টাকা! প্রতারণায় গ্রেফতার ১

ওয়েব ডেস্ক : সন্তানহীন মহিলাকে অন্তঃসত্ত্বা করতে পারলেই মিলবে ১০ লক্ষ টাকা! একধিক সুযোগ সুবিধাও পাওয়া যাবে। বহু পুরুষকে এমনই টোপ দিয়ে লক্ষ লক্ষ টাকা প্রতারণার (Fraud) অভিযোগ উঠল বেশ কয়েকজন প্রতারকদের বিরুদ্ধে। এই ঘটনায় তীব্র চাঞ্চল্য ছড়িয়েছে। ঘটনায় বিহারের (Bihar) নওয়াড়া (Nawada) জেলা থেকে এক জনকে গ্রেফতার (Arrest) করল পুলিশ (Police)। সঙ্গে আটক করা হয়েছে এক নাবালককেও।

জানা যাচ্ছে, ‘অল ইন্ডিয়া প্রেগন্যান্ট জব’ নামে সমাজমাধ্যমে একটি বিজ্ঞাপন দেওয়া হয়েছিল। তা দেখেই বহু পুরুষ সেই ফাঁদে পা দিয়েছিল বলে অভিযোগ পুলিশের (Police)। প্রতারকরা প্রতিশ্রুতি দিয়েছিল, কোনও সন্তানহীন মহিলাকে অন্তঃসত্ত্বা করতে পারলেই মিলবে ১০ টাকা পুরস্কার। তা না করতে পারলেও অর্ধেক টাকা দেওয়া হবে বলেও প্রতিশ্রুতি দেওয়া হয়েছিল। এই কাজ করলে কম সুদে ঋণও দেওয়া হবে বলেও জানানো হয়েছিল।

আরও খবর : ফের এয়ার ইন্ডিয়ায় বিপদ, বিকল প্লেনের ইঞ্জিন! দিল্লিতে হুলুস্থুল কাণ্ড

পুলিশ সূত্রে খবর, সেই ফাঁদে পা দিয়েছেন বহু পুরুষ। তাঁদরকে মডেলদের ছবি পাঠানো হত। তা পাঠিয়েই ‘ইচ্ছুক’-দের কাছ থেকে চাওয়া হত রেজিস্ট্রেশন ফি ও হোটেলের খরচ বাবদ টাকা। আর সেই টাকা দেওয়ার পর প্রতারকরা সম্পর্ক ছিন্ন করে দিত। পুলিশ জানিয়েছে, সম্মানহানির ভয়ে অনেকে এই প্রতারণার অভিযোগ সামনে আনেননি।

তবে সমাজমাধ্যমে এই বিজ্ঞাপন পুলিশের নজরে আসে। তার পরেই ভারতীয় ন্যায় সংহিতা এবং তথ্যপ্রযুক্তি আইনের নির্দিষ্ট ধারায় মামলা রুজু করা হয়। তার পরেই শুরু হয় তদন্ত। এর পরেই বিহারের নওয়াড়া থেকেরঞ্জন কুমার নামে এক ব্যক্তিকে গ্রেফতার করে পুলিশ (Police)। সঙ্গে এক নাবালককেও আটক করা হয়েছে। গোটা ঘটনায় এই ধরণের ভুয়ো বিজ্ঞাপন নিয়ে চাঞ্চল্যের সৃষ্টি হয়েছে।